Държавен вестник, бр. 47, 2016 г., стр. 31

БРОЙ  47	
Д Ъ Р Ж А В Е Н  В Е С Т Н И К 	
СТР.  31  
на научния потенциал и за преподаватели във висшите училища в страната. Макар и без 
предвидено директно практическо приложение, голяма част от фундаменталните изследвания 
(насочените фундаментални изследвания) са инспирирани от конкретни проблеми от интерес 
за обществото или бизнеса. Още през 2004 г. Европейската комисия констатира, че „почти 
всички технологии, продукти и постижения, които са довели до икономически и търговски 
успех и/или до конкретни подобрения в качеството на живот, са основани на фундаментални 
изследвания“.33 Поради това е голяма вероятността високите научни постижения в областта 
на фундаменталните изследвания да посочат нови писти за научно развитие и да доведат до 
значими социални ползи.
Фундаменталните изследвания са и основният източник на международно видима научна 
продукция, по която се оценява научното ниво на страната. На основа на научните области са 
структурирани и научните организации и висшите училища в страната. Затова в настоящата 
стратегия е предвидена насочена държавна политика за развитие на фундаменталните научни 
изследвания на световно ниво с прилагане на международно признати стандарти за оценка на 
научните резултати. Качествените и количествените резултати от фундаменталните изследвания 
ще бъдат използвани като критерий за оценка на научните организации и висшите училища, 
както и на техните звена и като индикатор за изпълнение на настоящата стратегия. Основните 
начини на подкрепа на фундаменталните научни изследвания са институционалното и про­
ектното финансиране на конкурсен принцип, както и различните мерки за специализация или 
повишаване на квалификацията.
Специфична цел 5. Устойчиво възстановяване на международните позиции на страната по коли­
чество и качество на международно видимата научна продукция. 
Дейност 5.1. Въвеждане на временна програма за насърчаване на публикуването в авторитетни 
международни списания с импакт фактор/ранг и повишаване на видимостта на публикува­
ните резултати.
Обръщането на тенденцията на прогресивното и устойчиво изоставане на страната в све­
товната класация по количество реферирана научна продукция изисква спешни и ефективни 
мерки. За тази цел е предвидено насърчаване на публикуването в авторитетни научни списа­
ния посредством целево финансиране на базата на постигнати резултати. Програмата ще има 
ограничен времеви обхват (през първите два етапа на стратегията) и цели възстановяване на 
позициите на страната от началото на века. Необходими са и мерки за повишаване на види­
мостта на публикуваните резултати. 
Мерки
5.1.1. Ежегодно отчитане на броя научни статии от страната, включени през предходната 
година в основна международна база данни (Web of Knowledge или Scopus), и разпределението 
им по български научни институции. Създаване на система за оценяване на приноса на стати­
ята за страната, включваща елементи, като импакт фактор/ранг, дял на участие на български 
учени, научна област и др., и обвързването є със съответно материално стимулиране.
5.1.2. Повишаване на видимостта на научните резултати, публикувани във високореномирани 
научни списания, посредством осигуряване на свободен читателски достъп. 
Дейност 5.2. Насърчаване на публикуването в международно реферирани научни списания.
Мерки
5.2.1. Включване в системите за атестиране на показатели, отчитащи рейтинга на научните 
списания, в които са публикувани трудовете на научна институция/отделен изследовател за 
атестационния период. 
5.2.2. Включване в системите за атестиране на показатели, отчитащи отзвука на публикува­
ните трудове на научна институция/отделен изследовател за предходен период. 
Специфична цел 6. Повишаване на количеството и качеството на научните изследвания, свързани 
с проблеми от регионално и национално значение. 
Дейност 6.1. Насърчаване на създаването на научни трудове, свързани с националната иден­
тичност и с проблеми от национално и обществено значение.
Част от научните изследвания в страната са ориентирани към проблематика от национал­
но значение и поради тази причина се характеризират с ниска международна видимост. Тези 
изследвания обаче имат своето място, доколкото важни обществени предизвикателства, като 
миграция и тероризъм, демографска криза, неравенства и социално включване, етническа и 
религиозна търпимост, корупция, социални девиации, развитие на гражданското общество и др., 
33 European Commission 2004. Europe and basic research. Brussels: COM(2004) 9 final, p. 5.